กรณีศึกษา i-SMART เมื่ออัปเกรด Firmware ได้ง่ายๆ ผ่านออนไลน์ ทำให้ MG เป็นรถอัจฉริยะขึ้นกว่าเดิม
รู้หรือไม่ว่า เวลานี้แอปพลิเคชันที่ชื่อว่า MG i-SMART สามารถอัปเกรดฟังก์ชันการใช้งานเพิ่มขึ้นผ่านระบบออนไลน์ที่เรียกว่า Firmware Over-The-Air หรือ FOTA ให้กับแแอปพลิเคชันตัวนี้ ซึ่งทำได้ง่ายๆ เหมือนการอัปเกรด Firmware บนสมาร์ตโฟนที่ทุกคนคุ้นชินในทุกวันนี้
3 ธ.ค. 2563

กรณีศึกษา i-SMART เมื่ออัปเกรด Firmware ได้ง่ายๆ ผ่านออนไลน์ ทำให้ MG เป็นรถอัจฉริยะขึ้นกว่าเดิม
MG X ลงทุนแมน
รู้หรือไม่ว่า เวลานี้แอปพลิเคชันที่ชื่อว่า MG i-SMART
สามารถอัปเกรดฟังก์ชันการใช้งานเพิ่มขึ้นผ่านระบบออนไลน์ที่เรียกว่า Firmware Over-The-Air หรือ FOTA ให้กับแอปพลิเคชันตัวนี้ ซึ่งทำได้ง่ายๆ เหมือนการอัปเกรด Firmware บนสมาร์ตโฟนที่ทุกคนคุ้นชินในทุกวันนี้
โดยรถรุ่นที่สามารถอัปเกรดความสามารถนี้ได้ก็คือ MG HS 
ที่ระบบจะทำการส่งข้อความไปยังตัวรถและแอป i-SMART เพื่อแจ้งให้เราทราบว่าสามารถอัปเกรด Firmware ได้แล้ว
เมื่ออัปเกรดเสร็จ ก็จะสามารถรองรับการใช้งาน Apple CarPlay
พร้อมทั้งสารพัดฟีเจอร์ใหม่ๆ ให้ใช้งาน เช่น รายงานสภาพอากาศ, แจ้งเตือนเมื่อรถน้ำมันใกล้หมด, แนะนำปั๊มน้ำมันใกล้เคียง
เรื่องนี้ หากย้อนกลับไปเมื่อ 5 - 6 ปีที่แล้ว 
ถ้ามีคนบอกว่า รถยนต์จะสามารถอัปเกรด Firmware ได้เหมือนกับสมาร์ตโฟน หรือ Gadget ต่างๆ เราก็อาจจะยังไม่เชื่อว่ามันจะสามารถทำได้จริงๆ เหมือนอย่างในตอนนี้
แต่แล้ว MG ก็ทำได้สำเร็จ เป็นครั้งแรกของ Smart Car ในเมืองไทย ที่สามารถอัปเกรดระบบได้ทุกที่ทุกเวลา โดยไม่ต้องนำรถเข้าศูนย์
เรื่องนี้สะท้อนให้เราเห็นว่า MG กำลังให้ความสำคัญกับระบบ i-SMART 
คำถามก็คือแล้วทำไม MG ต้องให้ความสำคัญมากขนาดนี้
ระบบ i-SMART ดีต่อผู้ขับขี่อย่างไร
ลงทุนแมนจะวิเคราะห์ให้ฟัง
ถ้าถามว่ารถยนต์ในอนาคตหรือที่เรียกว่า Smart Car ต้องมีฟังก์ชันโดดเด่นอะไรบ้าง? 
คำตอบก็คือ รถที่ไร้คนขับ, ขับเคลื่อนด้วยพลังงานไฟฟ้า
ข้อสุดท้ายคือ คนขับกับรถผสมเข้าด้วยกันด้วยเทคโนโลยีอย่างไร้รอยต่อ
แล้วรู้หรือไม่ 2 ใน 3 ข้อที่พูดไปนั้น ปัจจุบันค่ายรถยนต์อย่าง MG สามารถทำให้เกิดขึ้นจริง
ผ่านรถยนต์ที่ชื่อ MG ZS EV และ NEW MG EP ที่เป็นรถที่ขับเคลื่อนด้วยพลังงานไฟฟ้า 100% 
ส่วนฟังก์ชันการเชื่อมต่อที่ทำให้สามารถสั่งงานระบบต่างๆ ด้วยเสียงและผ่านทาง App ที่ชื่อ i-SMART ก็จะมีในรถ MG แทบทุกรุ่น
อย่างที่กล่าวไว้ข้างต้นว่าเมื่อแอปพลิเคชัน MG i-SMART 
ผ่านการอัปเกรด Firmware Over-The-Air หรือ FOTA จะมีสารพัดฟังก์ชันการใช้งานเพิ่มขึ้น
แต่...สิ่งที่หลายคนอาจยังไม่รู้ก็คือ MG i-SMART ในแบบดั้งเดิม 
ก็มีระบบที่สามารถตอบโจทย์ไลฟ์สไตล์เราได้หลายอย่าง
เราสามารถเช็กสถานะรถได้อย่างละเอียดผ่านแอป ด้วยฟังก์ชัน SMART Check 
เช่น รถมีความพร้อมใช้งานไหม, สภาพลมยางเป็นอย่างไร, สถานะเครื่องยนต์ปกติหรือไม่
ซึ่งระบบตรวจเช็กเบื้องต้นนี้ ถือเป็นการประหยัดเวลา เพิ่มความสะดวกและความปลอดภัยยิ่งขึ้น
ที่น่าสนใจอีกอย่างก็คือสามารถกำหนดขอบเขตการใช้รถได้ ซึ่งหากรถ MG คันโปรดของเราถูกเคลื่อนย้ายหรือโจรกรรม 
แอป i-SMART ก็จะแจ้งเตือนทันที ว่าเวลานี้รถเรากำลังมีคนพยายามนำออกนอกพื้นที่ที่เรากำหนดไว้ 
และยังมีระบบ Find My Car ที่จะทำให้เรารู้ทันทีว่ารถอยู่ที่ไหน
เรื่องที่น่าสนใจอีกอย่างก็คือ
ขณะอยู่บนรถ เราก็จะสามารถฟังเพลงผ่าน i-SMART ได้กว่า 1 ล้านเพลง
ผ่านระบบไลฟ์สตรีมจาก TRUE Online Music
และถ้าหากอยู่บนรถแล้วเกิดอยากหาอะไรอร่อยๆ ทาน
ก็จะมีฟังก์ชัน FOOD & TRAVEL GUIDE ให้ค้นหาร้านอาหารหรือที่พักก็ได้
หรือถ้ากลัวหลงทางก็จะมีระบบ Smart Navigation
ที่จะแสดงผลแบบเรียลไทม์ ให้เราไปถึงจุดหมายได้อย่างรวดเร็วปลอดภัย
ที่กล่าวมาทั้งหมดเป็นระบบอัจฉริยะที่ผ่านการสั่งงานจากแอปพลิเคชัน i-SMART
แต่รู้หรือไม่ว่า...ภายในรถ MG ก็ยังรายล้อมด้วยเทคโนโลยี i-SMART ด้วยเช่นกัน
ปฎิเสธไม่ได้ว่าชีวิตประจำวันเราในตอนนี้ กำลังเชื่อมต่อกับเทคโนโลยีอย่างกลมกลืน
เราใช้จ่ายเงิน, เราสั่งอาหาร, ซื้อสินค้า, ชมภาพยนตร์, ฟังเพลง ผ่านออนไลน์จนเป็นเรื่องปกติ
แล้วเราจะใช้เทคโนโลยีเพื่อเชื่อมต่อกับรถยนต์จนกลมกลืนเป็นหนึ่งเดียวกับคนขับได้ไหม?
เป็นแนวคิดของ MG ในการสร้างเทคโนโลยีต่างๆ ใส่เข้าไปให้แก่รถตัวเอง
รู้หรือไม่ว่า เมื่อเราเข้าไปในตัวรถแล้วพูดว่า “Hello MG” จากนั้นก็ตามด้วยคำสั่งภาษาไทย
เช่น เล่นเพลงโปรด, เปิดแอร์, เปิดซันรูฟ, โทรหาเพื่อน และอีกสารพัดคำสั่งมากมาย 
พอสั่งไป ระบบในรถก็จะทำงานตามคำสั่งของเราในทันที
จะเห็นได้ว่า MG กำลังทำเทคโนโลยีเหล่านี้ ให้เป็นระบบพื้นฐานบนรถยนต์ตัวเอง
และในอนาคตอันใกล้ ก็อาจมีฟังก์ชันล้ำๆ อย่างการ ชอปปิงออนไลน์ผ่านรถยนต์ 
หรือแม้แต่มี AI มาประมวลเส้นทาง และการขับขี่บนถนนให้ปลอดภัย ก็เป็นไปได้
ก็ต้องบอกว่าการพัฒนาของ MG เป็นอะไรที่น่าสนใจไม่น้อย
เพราะตลอดเวลา 6 ปีที่เข้ามาทำตลาดในเมืองไทย 
นอกจากการวางตำแหน่งทางการตลาดเป็นรถที่รายล้อมด้วยเทคโนโลยีแล้วนั้น
เรายังได้เห็นดีไซน์รถที่ไม่เหมือนใคร
ได้เห็นสมรรถนะการขับขี่ที่ดี ที่มาพร้อมราคาที่เข้าถึงได้ไม่ยาก
ซึ่งผลลัพธ์ที่เกิดขึ้นตอนนี้ ก็คือบนท้องถนนในเมืองไทย เริ่มมีรถยนต์ MG เพิ่มขึ้นเรื่อยๆ
และหากมองให้ลึกกว่านั้น จะเห็นว่า
MG พยายามสร้างรถยนต์ที่แตกต่างจากแบรนด์อื่น
ด้วยการสร้างจุดขายด้วยระบบ i-SMART ที่สามารถอัปเกรด Firmware ได้  
สร้างระบบรถปลั๊กอินไฮบริด ไปจนถึงเทคโนโลยีรถไฟฟ้าแบตเตอรี่ หรือ BEV Car
ที่เป็นแบบนี้ก็เพราะว่า
เป้าหมายในอนาคตอันใกล้ของ MG คือการก้าวเป็นผู้นำตลาดรถ Smart Car ในประเทศไทยนั่นเอง..
Reference : เอกสารประชาสัมพันธ์ เอ็มจี เซลส์ (ประเทศไทย) จำกัด